CELEX: 32022D0833
Language: hu
Date: 2022-05-24 00:00:00
Title: A Tanács (EU) 2022/833 határozata (2022. május 24.) a nemzeti központi bankok külső könyvvizsgálóiról szóló 1999/70/EK határozatnak a Národná banka Slovenska külső könyvvizsgálói tekintetében történő módosításáról

2022.5.30.   
               
               
                  HU
               
               
                  Az Európai Unió Hivatalos Lapja
               
               
                  L 147/44
               
            
         A TANÁCS (EU) 2022/833 HATÁROZATA
         (2022. május 24.)
         a nemzeti központi bankok külső könyvvizsgálóiról szóló 1999/70/EK határozatnak a Národná banka Slovenska külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1. bekezdésére,
         tekintettel az Európai Központi Banknak az Európai Unió Tanácsa számára tett, a Národná banka Slovenska külső könyvvizsgálóiról szóló, 2022. április 5-i ajánlására (EKB/2022/16) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     2017-ben a Národná banka Slovenska a Deloitte Audit s.r.o.-t választotta külső könyvvizsgálójának a 2017–2020-as pénzügyi évekre, a megbízatás 2021–2023-as pénzügyi évekre történő meghosszabbításának lehetőségével.
                  
               
                     (3)
                  
                  
                     A Deloitte Audit s.r.o. megbízatása az (EU) 2017/1849 tanácsi határozatnak (2) megfelelően a 2020-as pénzügyi évre vonatkozó ellenőrzést követően lejárt, és a Národná banka Slovenska a 2021-es pénzügyi évre meghosszabbította a Deloitte Audit s.r.o. megbízatását.
                  
               
                     (4)
                  
                  
                     A Národná banka Slovenska jelenlegi külső könyvvizsgálójának, a Deloitte Audit s.r.o.-nak a megbízatása az (EU) 2021/1169 tanácsi határozatnak (3) megfelelően a 2021-es pénzügyi évre vonatkozó ellenőrzést követően lejárt. Ezért külső könyvvizsgálók kinevezése szükséges a 2022-es pénzügyi évtől.
                  
               
                     (5)
                  
                  
                     A Národná banka Slovenska meg kívánja hosszabbítani a Deloitte Audit s.r.o. megbízatását a 2022-es és a 2023-as pénzügyi évre. A Národná banka Slovenska és a Deloitte Audit s.r.o. közötti szerződéses megállapodásoknak megfelelően ez a hosszabbítás lehetséges.
                  
               
                     (6)
                  
                  
                     Az EKB Kormányzótanácsa azt ajánlotta, hogy a 2022-es és a 2023-as pénzügyi évre a Národná banka Slovenska külső könyvvizsgálójaként a Deloitte Audit s.r.o.-t nevezzék ki.
                  
               
                     (7)
                  
                  
                     Az 1999/70/EK tanácsi határozatot (4) az EKB Kormányzótanácsának ajánlása alapján ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (16) bekezdése helyébe a következő szöveg lép:
            
               
                  „(16)   A Tanács jóváhagyja a Deloitte Audit s.r.o.-t a Národná banka Slovenska külső könyvvizsgálójaként a 2022-es és a 2023-as pénzügyi évre.”
               
            
         
         
            2. cikk
            Ez a határozat az arról szóló értesítés napján lép hatályba.
         
         
            3. cikk
            Ennek a határozatnak az Európai Központi Bank a címzettje.
         
         
            Kelt Brüsszelben, 2022. május 24-én.
            
               
                  a Tanács részéről
               
               
                  az elnök
               
               B. LE MAIRE
            
         
         
            (1)  HL C 160., 2022.4.13., 9. o.
         
         
            (2)  A Tanács (EU) 2017/1849 határozata (2017. október 10.) a nemzeti központi bankok külső könyvvizsgálóiról szóló 1999/70/EK határozatnak a Národná Banka Slovenska külső könyvvizsgálói tekintetében történő módosításáról (HL L 264., 2017.10.13.,5. o.).
         
            (3)  A Tanács (EU) 2021/1169 határozata (2021. július 13.) a nemzeti központi bankok külső könyvvizsgálóiról szóló 1999/70/EK határozatnak a Národná banka Slovenska külső könyvvizsgálói tekintetében történő módosításáról (HL L 255., 2021.7.16., 1. o.).
         
            (4)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).